**[Partner]**

**[Partner: Naslov][Partner: Hišna št.]**

**[Partner: Poštna št.][Partner: Pošta]**

**Naš znak: [Številka pogodbe]**

Ljubljana, **[Datum dokumenta]**

**Podpis pogodbe o zagotavljanju podpore**

**Podpis PE-CP pogodbe o prodaji elektrike preko centra za podpore (PE-CP)**

Spoštovani!

Spoštovani!

V prilogi Vam **pošiljamo dva izvoda** PE-CP pogodbe, ki smo jo pripravili na podlagi podatkov vaše vloge.

Prosimo, da dokumente žigosate (če poslujete z žigom) in podpišete oba izvoda PE-CP pogodbe in **nam enega vrnete** na naslov: Borzen (za center za podpore), Dunajska cesta 156, 1000 Ljubljana.

PE-CP pogodba **nadomešča tržno pogodbo** o prodaji elektrike (obstoječa mora biti pravočasno prekinjena). Prav tako opozarjamo, da so relevantne količine, ki se plačujejo po PE-CP pogodbi, tiste, ki jih elektrooperater bilančno prizna centru za podpore. Te so lahko odvisne od vrste in načina priklopa elektrarne, o čemer se pozanimajte pri elektrooperaterju.

Na tem mestu bi vas radi spomnili, da lahko preko Portala CP (https://portalcp.borzen.si/) enostavno in hitro izdajate račune, sporočate spremembe, pregledujete podatke o proizvodnji, ste obveščeni o svežih novicah vezanih na podpore ter imate neposredno in hitro vez do centra za podpore za kakršnokoli pomoč. Izdaja računov preko portala pohitri obdelavo in dostavo računa v zahtevanih rokih ter olajša kontrolo. V kolikor ne boste uporabljali Portala CP za izdajo računov poskrbite, da bodo na računu vsi podatki navedeni kot razvidno iz vzorca, objavljenega na Portalu oziroma spletnih straneh centra za podpore.

V primeru dodatnih vprašanj lahko pokličete na telefonsko številko (01) 620 7655 ali pošljete e-pošto na naslov cp@borzen.si.

Hkrati Vam Sporočamo, da razpolagamo z vašimi osebnimi podatki. Vaše osebne podatke obdelujemo zaupno in pošteno ter le za izrecne in zakonite namene, zaradi katerih so bili pridobljeni.

Upravljavec in uporabnik podatkov je družba BORZEN, d.o.o., Dunajska cesta 156, 1000 Ljubljana, Slovenija, elektronski naslov: info@borzen.si. Pooblaščena oseba za varstvo osebnih podatkov pri družbi BORZEN, d.o.o. je Janko Recer, ki je dosegljiv na email: jani.recer@borzen.si.

Obdelavo osebnih podatkov ureja Uredba (EU) 2016/679 Evropskega parlamenta in Sveta z dne 27. aprila 2016 (v nadaljevanju: Splošna uredba o varstvu osebnih podatkov) in Zakon s področja varstva osebnih podatkov.

Skladno s 13. in 14. členom Splošne uredbe o varstvu podatkov vam posredujemo splošne informacije v zvezi z ravnanjem družbe BORZEN, d.o.o. (v nadaljevanju: družba) z osebnimi podatki. Navedene informacije so zagotovljene v Pravilniku o varovanju osebnih podatkov ter Evidenci dejavnosti obdelav, dostopnem na naslednji povezavi: www.borzen.si

Posebej bi izpostavili, da imate, kot posameznik, na katerega se pridobljeni osebni podatki nanašajo naslednje pravice:

- Pravico doseči, da se vaši osebni podatki popravijo, če so netočni;

- Pravico doseči, da v določenih položajih, ki so predvideni s predpisi, družba vaše osebne podatke trajno izbriše;

- Pravico, da prejmete informacijo o tem, katere vaše osebne podatke je družba pridobila ter pravico, da družba vaše osebne podatke na vašo zahtevo posreduje drugemu upravljavcu;

- Pravico do omejitve obdelave vaših osebnih podatkov na način, predviden po merilih Splošne uredbe o varstvu podatkov;

- Pravico, da vas družba brez nepotrebnega odlašanja seznani o morebitni kršitvi vaših pravic;

- Če ste družbi zaupali vaše osebne podatke s privolitvijo, imate pravico, da takšno privolitev kadarkoli prekličete.

Vse zgoraj navedene pravice lahko uresničite tako, da nam vaše zahteve pošljite na elektronski naslov: jani.recer@borzen.si . O vaši zahtevi bomo odločili brez nepotrebnega odlašanja in v vsakem primeru v enem mesecu po prejemu zahteve. Ta rok se lahko izjemoma oz. po potrebi podaljša za največ dva dodatna meseca ob upoštevanju zapletenosti in števila zahtev.

Zoper odločbo oziroma pisno obvestilo o zahtevi, s katerim je odločeno o vaših pravicah, imate pravico do vložitve pritožbe na Informacijskega pooblaščenca v roku 15 dni od prejema obvestila oziroma odločbe upravljavca. Pravico do pritožbe imate tudi zaradi molka upravljavca.

Za vsa vprašanja, ki s Pravilnikom o varovanju osebnih podatkov niso urejena, se neposredno uporabljata Splošna uredba o varstvu osebnih podatkov in zakon, ki ureja varstvo osebnih podatkov.

Lep pozdrav,

Tajništvo

Borzen, d.o.o.

**[Številka pogodbe]**

**[Partner: Naziv]**

**[Partner: Naslov][Partner: Hišna št.]**

**[Partner: Poštna št.][Partner: Pošta]**

Matična številka: **[Partner: Matična št.]**

Davčna številka: **[Partner: Davčna št.]**

TRR: **[TRR]**

ki ga zastopa: **[Zakoniti zastopnik]**

(v nadaljnjem besedilu: Udeleženec)

in

**Borzen, operater trga z elektriko, d. o. o.**

Dunajska cesta 156, 1000 Ljubljana,

Matična številka: 1613383000

ID za DDV: SI 27799468

ki ga zastopa: direktor Martin Bratanič

(v nadaljnjem besedilu: center za podpore)

skleneta

**POGODBO O PRODAJI ELEKTRIKE PREKO CENTRA ZA PODPORE (PE-CP)**

**V PROIZVODNI NAPRAVI [Proizvodna naprava], [Proizvodna naprava: Naslov], [Proizvodna naprava: Poštna št.] [Proizvodna naprava: Pošta], moči [Proizvodna naprava: Neto moč] kW**

**št. [Številka pogodbe]**

1. **UvodnA določbA**
2. člen

Na podlagi poslovnega interesa Udeleženca in obvez centra za podpore iz 372. člena in prvega odstavka 376. člena Energetskega zakona (EZ-1) (Uradni list RS, št. 60/19 – uradno prečiščeno besedilo, 65/20 in 158/20 – ZURE v nadaljnjem besedilu: EZ-1) ter določil Pravil za delovanje centra za podpore (Ur.l. RS, št. 88/2016; v nadaljnjem besedilu: Pravila za delovanje centra za podpore) pogodbeni stranki sklepata to pogodbo, s katero uredita vsa medsebojna razmerja v zvezi z uvrstitvijo proizvodne naprave v Eko skupino centra za podpore ter prodajo elektrike centru za podpore.

Pogodbeni stranki se dogovorita za prodajo oziroma nakup elektrike, proizvedene v proizvodni napravi **[Proizvodna naprava: Naziv], [Proizvodna naprava: Naslov], [Proizvodna naprava: Poštna št.] [Proizvodna naprava: Pošta], moči [Proizvodna naprava: Neto moč] kW** (v nadaljnjem besedilu: proizvodna naprava), oddane v javno omrežje elektrooperaterja, za katero Udeleženec pridobi potrdila o izvoru na podlagi proizvodnje v proizvodni

napravi.

Udeleženec izjavlja:

* da ima z elektrooperaterjem [Proizvodna naprava: SIS\_OPER\_PARTNER\_ID]**.** sklenjeno pogodbo o priključitvi in pogodbo o dostopu do omrežja oziroma urejeno pravico do rednega obratovanja;
* da mu z dnem **DATUM PRENEHANJA TRŽNE POGODBE** preneha veljati pogodba o dobavi elektrike (»tržna pogodba za prodajo elektrike«) oziroma, da nima sklenjene take odprte pogodbe;
* da je lastnik proizvodne naprave oziroma, da je predložil pooblastilo lastnika oziroma preostalih solastnikov ali skupnih lastnikov za sklenitev te pogodbe za proizvodno napravo kot celoto, če sam ni edini lastnik proizvodne naprave.

Udeleženec pridobi status udeleženca s sklenitvijo te pogodbe. Za proizvodno napravo smiselno veljajo določbe Pravil za delovanje centra za podpore, ki se nanašajo na zagotovljeni odkup.

Prevzem električne energije se skladno s predpisi, ki urejajo menjavo dobavitelja, začne zagotavljati z dnem **DATUM ZAČETKA PRIPADNOSTI EKO BS**

Pogodba je sklenjena za nedoločen čas.

1. **Predmet pogodbe**
2. člen

Odkup elektrike

S to pogodbo se pogodbeni stranki dogovorita, da bo Udeleženec predal v javno omrežje elektrooperaterja in prodal, center za podpore pa prevzel v javnem omrežju elektrooperaterja in kupil neto elektriko, proizvedeno v proizvodni napravi, za katero je Udeleženec prejel potrdila o izvoru na podlagi obratovanja proizvodne naprave, in bo bilančno priznana bilančni skupini centra za podpore (Eko skupini). Udeleženec je za proizvodno napravo, ki bilančno pripada Eko skupini, dolžan vso neto proizvedeno elektriko predati in prodati izključno centru za podpore.

1. člen

Količina elektrike

Center za podpore prevzame neto proizvedeno elektriko v količini, ki je oddana v javno omrežje elektrooperaterja in je bilančno priznana Eko skupini. Ta količina se upošteva tudi v bilanci centra za podpore.

1. člen

Količina elektrike

Cena odkupa po tej pogodbi je določena skladno s štirinajstim odstavkom 372. člena EZ-1 in je za leto **2021**

enaka **0,04324 €/kWh.**

Če je količina potrdil o izvoru manjša od proizvedene količine elektrike, se presežna količina, ki ni pokrita s potrdili o izvoru, obračuna po ceni, ki je enaka 75 odstotkom referenčne tržne cene, določene s strani Agencije za energijo, veljavne v relevantnem obračunskem obdobju.

1. člen

Potrdila o izvoru

Udeleženec mora za obdobje, v katerem prodaja elektriko preko centra za podpore, z izdajateljem potrdil o izvoru urediti izdajo potrdil o izvoru vsaj v obsegu električne energije, ki jo proda centru za podpore, ter urediti prenos potrdil o izvoru na center za podpore za ta del električne energije. Center za podpore prevzame potrdila o izvoru za električno energijo, ki jo odkupi. Izdaja potrdil o izvoru ter prenos potrdil o izvoru za odkupljeno elektriko na center za podpore morata biti izvršena najmanj na letni ravni.

1. **OBRAČUN, Dostop do omrežja in bilančna PRIPADNOST**
2. člen

Merilno mesto, meritve in obračun

Udeleženec bo meril in registriral količine elektrike po tej pogodbi na merilnih mestih, ki so določena z deklaracijo

za proizvodno napravo, ter o tem sporočal podatke Agenciji za energijo in centru za podpore, skladno s Pravili za delovanje centra za podpore in akti Agencije za energijo. Pogodbeni stranki se strinjata, da poleg Udeleženca merjenja izvaja tudi elektrooperater oziroma oseba, ki jo elektrooperater pooblasti.

Če se podatki o dejanski mesečni proizvodnji odčitajo ročno, je Udeleženec dolžan odčitek opraviti najkasneje do

petega dne v mesecu za pretekli mesec, razen če je z akti Agencije za energijo določen krajši rok.

Udeleženec bo hranil podatke registracije meritev proizvedene in predane elektrike na merilnem mestu ter vse

druge zahtevane podatke in registracije meritev iz deklaracije za proizvodne naprave, na podlagi katere so mu

bile določene količine prejetih potrdil o izvoru za elektriko, najmanj tri (3) leta.

Merilno mesto oziroma merilna mesta, relevantna za obračun po tej pogodbi, so: **[Proizvodna naprava: Šifra merilnega mesta]**.

Točka prevzema je ne glede na določbo prejšnjega odstavka merilno mesto (prevzemno predajno mesto) na omrežju elektrooperaterja na pragu javnega omrežja, kjer elektrooperater beleži količine, oddane v javno omrežje.

Obračun se vrši na podlagi podatkov, ki jih Udeležencu in centru za podpore pošilja elektrooperater. Končni obračun se izvede na podlagi dokončnih podatkov elektrooperaterja oziroma Agencije za energijo, v kolikor se ti razlikujejo od mesečnih podatkov.

1. člen

Dostop do omrežja

Udeleženec se zavezuje, da bo o kakršni koli spremembi na merilnih mestih iz Odločbe o dodelitvi podpore ali Deklaracije za proizvodno napravo takoj obvestil Agencijo za energijo in center za podpore.

Udeleženec izrecno izjavlja, da so za mesta, ki so navedena v Deklaraciji za proizvodno napravo, Odločbi o dodelitvi podpore in v tej pogodbi, izdana soglasja za priključitev, sklenjene pogodbe o priključitvi in pogodbe o dostopu do omrežja in da je izvedba mest skladna z navedenimi dokumenti in določili te pogodbe.

1. člen

Bilančna pripadnost

Merilno mesto oziroma mesta (prevzemno predajna mesta), ki so predmet te pogodbe, se z začetkom zagotavljanja podpore, ki je opredeljen v predzadnjem odstavku 1. člena, uvrstijo v Eko skupino in ves čas zagotavljanja podpore po tej pogodbi bilančno pripadajo Eko skupini centra za podpore.

Udeleženec soglaša, da lahko center za podpore kadar koli poljubno zamenja, prenese ali ustanovi novo bilančno skupino ali podskupino, v katero lahko prenese mesta iz prejšnjega odstavka.

Udeleženec izrecno pooblašča center za podpore, da v njegovem imenu in za njegov račun izvede vse potrebne postopke za uvrstitev merilnih mest Udeleženca v Eko skupino centra za podpore. Center za podpore bo zamenjavo opravil brezplačno. Udeleženec izjavlja, da nima neporavnanih obveznosti z dosedanjim dobaviteljem.

Udeleženec izrecno soglaša, da lahko center za podpore od elektrooperaterja in drugih subjektov pridobi podatke o značilnostih ter obratovanju proizvodne naprav, vključno s podrobnimi merilnimi oziroma obračunskimi podatki.

Bilančna odgovornost centra za podpore med drugim pomeni, da center za podpore uredi prijavo obratovalne napovedi in izravnavo razlik med napovedano in realizirano proizvodnjo za prevzemno-predajno mesto Udeleženca.

Prenehanje veljavnosti te pogodbe je podlaga za prenehanje bilančne pripadnosti Eko skupini. Udeleženec mora po prenehanju veljavnosti te pogodbe oziroma po prenehanju bilančne pripadnosti proizvodne naprave Eko skupini prijavo obratovalne napovedi in izravnavo razlik med napovedano in realizirano proizvodnjo, vključno z bilančno pripadnostjo, urediti sam in na svoje stroške. Morebitne stroške zaradi nepravočasnih prekinitev odprtih pogodb nosi Udeleženec sam.

Ta pogodba se v skladu s Pravili za delovanje trga z elektriko šteje za odprto pogodbo. Udeleženec za to mesto oziroma mesta ne sme sklepati nobenih drugih odprtih pogodb za oddajo elektrike v omrežje elektrooperaterja.

1. **ZARAČUNAVANJE IN PLAČILNI POGOJI**
2. člen

Zaračunavanje in plačilni pogoji

Podpora se zaračunava in plačuje v evrih. Cene iz 4. člena te pogodbe ne vključujejo davka na dodano vrednost. Ta se obračuna v skladu z zakonom.

Pogodbeni stranki se dogovorita za mesečno izvajanje obračunov in izdajanje računov, razen če s Pravili za delovanje centra za podpore ni predvidena druga možnost in je to pisno dogovorjeno med Udeležencem in centrom za podpore.

Način izdaje računov, obvezni podatki na računu in obličnost računa so podrobneje opredeljeni s Pravili za delovanje centra za podpore. Pogodbeni stranki sta soglasni, da center za podpore lahko predpiše obvezne podatke na računu ter to objavi na svoji spletni strani oziroma Portalu centra za podpore.

Center za podpore se zavezuje, da bo Udeležencu izplačal podporo v tridesetih (30) dneh od datuma prejema nespornega računa. Če center za podpore račun skladno s Pravili za delovanje centra za podpore zavrne, začne rok plačila teči od datuma prejema novega računa.

Udeleženec mora sam skrbeti, da se količina potrdil o izvoru ujema s količino elektrike, ter za skladnost računov z navedenimi količinami.

Če je Udeleženec prejel preveč ali premalo sredstev, je dolžan centru za podpore na podlagi obvestila centra za podpore izstaviti dobropis (za preveč izplačana sredstva) ali bremepis (za premalo izplačana sredstva) v roku osmih (8) dni od datuma poračuna ter v višini, ki jo določi center za podpore.

Udeleženec izda bremepis z rokom plačila petnajst (15) dni od datuma poračuna, kar ne šteje kot zamuda pri plačilu in center za podpore ne plačuje zakonskih zamudnih obresti.

Udeleženec izda dobropis z rokom plačila petnajst (15) dni od datuma poračuna, pri čemer je Udeleženec dolžan plačati centru za podpore zakonske zamudne obresti, ki tečejo od dne neupravičeno prejetega plačila do dejanskega vračila sredstev. V primeru, da kljub obvestilu Udeleženec ne izstavi dobropisa, lahko center za podpore izstavi bremepis.

Če je Udeleženec s sporočanjem napačnih ali pomanjkljivih podatkov privedel center za podpore oziroma Agencijo za energijo neposredno ali posredno v zmoto ter pri tem prejel finančna sredstva, do katerih ni upravičen, jih mora skupaj z zakonskimi zamudnimi obrestmi nemudoma vrniti centru za podpore, ta pogodba pa se razdre in preneha veljati z dnem seznanitve centra za podpore o Udeleženčevem neupravičenem ravnanju.

**IV. ZARAČUNAVANJE IN PLAČILNI POGOJI**

1. člen

Začasna zaustavitev izplačil

Center za podpore lahko začasno zaustavi izplačila Udeležencu v naslednjih primerih:

* če Udeleženec na poziv centra za podpore ne sklene dodatka k pogodbi,
* če Udeleženec huje krši določbe Pravil za delovanje centra za podpore ali določbe pogodbe,
* če Udeleženec ne izpolnjuje svojih obveznosti glede posredovanja podatkov, kar vključuje tudi drugo, peto in šesto alinejo prvega odstavka 34. člena Pravil za delovanje centra za podpore,
* v primeru nastopa razloga za odpoved pogodbe in
* v drugih primerih, določenih s predpisi, ki urejajo izvajanje podporne sheme.

Ob ugotovljeni kršitvi center za podpore najprej pozove Udeleženca na odpravo kršitve in mu za to določi primeren rok. V kolikor Udeleženec kršitve ne odpravi, center za podpore začasno zaustavi izplačila.

Center za podpore lahko začasno zaustavi izplačila vsem udeležencem, v kolikor niso zagotovljena sredstva za izvajanje dejavnosti centra za podpore. Ukrep center za podpore objavi s sklepom na svoji spletni strani in lahko traja največ tri mesece oziroma do zagotovitve sredstev. Center za podpore lahko kljub uvedenemu ukrepu delno (za celoten mesec) poravna obveznosti, v kolikor so zagotovljena sredstva vsaj za eno obračunsko obdobje (mesec) za vse udeležence.

Center za podpore v primerih začasne zaustavitve izplačil ni odgovoren za izplačilo zakonskih zamudnih obresti,

niti ni odgovoren za neposredno ali posredno škodo, ki bi nastala zaradi začasne zaustavitve izplačil.

Začasna zaustavitev izplačil traja, dokler ne prenehajo razlogi, zaradi katerih je bila uvedena, razen v primeru iz

tretjega odstavka tega člena, kjer je trajanje zamejeno na tri mesece.

Če ima pravna ali fizična oseba s centrom za podpore sklenjenih več pogodb, lahko center za podpore ukrepe v

primeru kršitev izvede za vse pogodbe Udeleženca.

1. **DRUGE DOLOČBE**
2. člen

Višja sila

Kot višja sila se po tej pogodbi štejejo nepričakovani naravni dogodki, kot so naravne nesreče (povodenj, potres,

požar itd.) in drugi dogodki, ki jih ni mogoče predvideti ali se jim izogniti in imajo za posledico poškodbe na

napravah elektroenergetskega omrežja.

Med dogodke višje sile se šteje tudi nenačrtovan izpad proizvodnje v proizvodni napravi Udeleženca, ki ni posledica človeške malomarnosti oziroma nerednega vzdrževanja proizvodne naprave.

Če pogodbena stranka zaradi okoliščin višje sile v celoti ali delno ne more izpolniti svojih obveznosti dobave ali prevzema, se šteje, da ni kršila pogodbenih obveznosti. Med trajanjem višje sile velja razrešitev obveznosti dobave ali prevzema v obsegu, v katerem višja sila preprečuje njihovo izpolnitev.

Pogodbena stranka, ki se sklicuje na višjo silo, mora o tem najpozneje v treh (3) delovnih dneh obvestiti drugo pogodbeno stranko in ji sporočiti pravno neobvezujočo oceno obsega in pričakovanega trajanja posledic višje sile, če je v tistem trenutku to mogoče.

Ko za Udeleženca preneha obveznost dobave zaradi okoliščin višje sile, preneha v istem trenutku in obsegu obveznost prevzema in plačila iste elektrike tudi za center za podpore. Velja tudi nasprotno: če je zaradi okoliščin višje sile obveznosti prevzema in plačila prost center za podpore, je tudi Udeleženec prost obveznosti dobave elektrike in prenosa potrdil o izvoru.

1. člen

Omejitev odgovornosti

Pogodbeni stranki, vključno z njunimi vodilnimi uslužbenci, sodelavci, pogodbenimi izvajalci oziroma podizvajalci, druga drugi ne odgovarjata za izgubo, stroške, odhodke ali škode, ki bi jih povzročili po tej pogodbi ali v zvezi z njo, razen škod, ki so posledica namerne kršitve ali prevare.

Da bi se izognili dvomu, pogodbeni stranki soglašata glede obveznosti zmanjšanja škode in se dogovorita, da si bosta s skrbnostjo dobrega gospodarstvenika prizadevali čim bolj zmanjšati škodo, ki bi lahko nastala po tej pogodbi ali v zvezi z njo.

Center za podpore ni odgovoren za morebitno škodo ali izgube, ki nastanejo zaradi izvajanja kakršnihkoli dejanj ali opustitev, ki so urejene s predpisi, pod pogojem, da ni deloval namerno oziroma z veliko malomarnostjo. Center za podpore v nobenem primeru ni odgovoren za morebitno škodo ali izgube zaradi dogodkov, ki so posledica spremembe veljavnih predpisov oziroma dejanj pristojnih organov, ter vseh drugih dogodkov, ki niso pod realnim nadzorom centra za podpore.

Center za podpore ima pravico omejiti, začasno prekiniti ali ustaviti izvajanje dejavnosti centra za podpore v skladu z zakonom in podzakonskimi akti. V teh primerih center za podpore ni odgovoren za morebitno škodo ali izgube, ki bi jim nastale zaradi omejitve, prekinitve ali ustavitve poslovanja.

Center za podpore do kateregakoli subjekta ne nosi odgovornosti za škodo, vključno z vsemi posrednimi ali posledičnimi škodami, tudi izgubo koristi ali zamudo, ki je nastala zaradi okoliščin ali dogodkov, naštetih v tem členu.

1. člen

Prepoved prenosa

Pogodbeni stranki soglašata, da Udeleženec ne sme prenesti denarne terjatve, ki jo ima ali jo bo imel do centra za podpore iz naslova te pogodbe, na drugega.

1. člen

Obveščanje in posredovanje podatkov

Pogodbeni stranki sta soglasni, da celotno obveščanje in posredovanje podatkov s strani Udeleženca skladno s to pogodbo in Pravili za delovanje centra za podpore poteka izključno v elektronski obliki preko informacijskega sistema centra za podpore, v kolikor je s strani centra za podpore storitev tehnično omogočena.

Udeleženec je dolžan z ustreznim sporočanjem podatkov s centrom za podpore sodelovati pri minimiziranju razlik med napovedano in realizirano proizvodnjo.

Udeleženec se obvezuje, da bo center za podpore redno obveščal o morebitnih spremembah pri proizvodnji elektrike iz proizvodne naprave, še posebej ob nenačrtovanih izpadih in načrtovanih ustavitvah.

Obenem se Udeleženec obvezuje, da bo centru za podpore in Agenciji za energijo sporočal spremembe podatkov glede pravno-organizacijskega in davčnega statusa ter ostale podatke, ki bi lahko vplivali na veljavnost deklaracije za proizvodno napravo ali te pogodbe ter na izplačila.

Kontaktni podatki za izvrševanje te pogodbe so:

* za Udeleženca: **[Proizvodna naprava: Odg. oseba ime]** **[Proizvodna naprava: Odg. oseba priimek]**, tel.: **[Proizvodna naprava: Odg. oseba telefon]**, GSM: **[Proizvodna naprava: Odg. oseba GSM]**, e-naslov: **[Proizvodna naprava: Odg. oseba email]**
* za Center za podpore: pomoč Centra za podpore, telefonska številka Centra za podpore je 01 620 76 55; podrobnejši kontaktni podatki so objavljeni na spletni strani Centra za podpore.

Pojasnila, dana po telefonu ali GSM, se štejejo za informativna in niso pravno zavezujoča, zato morajo biti potrjena pisno.

Udeleženec mora spremembo kontaktov nemudoma sporočiti centru za podpore preko Portala centra za podpore.

1. člen

Pravila za delovanje Centra za podpore

Udeleženec izjavlja, da je seznanjen z vsebino Pravil za delovanje centra za podpore, da jih sprejema brez zadržkov in v celoti, ter jih bo upošteval in izvajal v vsakokratni veljavni različici ves čas izvajanja te pogodbe. Udeleženec se s podpisom te pogodbe zavezuje, da bo spoštoval podrobnejša navodila za izvajanje Pravil za delovanje centra za podpore, ki jih center za podpore objavi na svoji spletni strani.

Udeleženec se strinja, da se njegovi podatki skupaj s podatki o proizvedenih količinah in prejetih podporah uporabljajo v poročilih ministrstvu, pristojnemu za državne pomoči, o prejetih državnih pomočeh in na spletni strani centra za podpore.

1. člen

Sprememba lastništva

Če pride v času veljavnosti pogodbe do spremembe lastništva ali upravljanja proizvodne naprave oziroma spremembe Udeleženca, ki vpliva na upravičenost do odkupa oziroma na izplačila, je Udeleženec dolžan center za podpore in Agencijo za energijo o tem v roku osmih dni od spremembe pisno obvestiti. Če se spremeni lastništvo ali upravljanje proizvodne naprave, ki bi lahko vplivalo na izplačevanje, je Udeleženec dolžan Center za podpore o tem takoj pisno obvestiti in ravnati v skladu s Pravili za delovanje centra za podpore.

Kršitev določbe prvega odstavka tega člena se šteje za hujšo kršitev pogodbe, v kolikor pride do neupravičenega

izplačila.

1. **PROTIKORUPCIJSKA KLAVZULA**
2. člen

Protikorupcijska klavzula

Pogodbeni stranki se zavežeta, da ne bosta dali, obljubili ali prejeli kakršnega koli darila ali plačila v denarju ali kakem drugem dragocenem predmetu, posredno ali neposredno ena drugi, po katerem koli, uslužbencu ali drugemu zaposlenemu pri centru za podpore ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremu koli njegovemu izpolnitvenemu pomočniku, zastopniku, distributerju, podjetju – hčerki ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **VELJAVNOST IN PRENEHANJE POGODBE**
2. člen

Veljavnost in prenehanje pogodbe

Pogodba preneha veljati s potekom časa, za katerega je sklenjena in je določen v 1. členu te pogodbe ter v drugih primerih skladno z 8. členom Pravil za delovanje centra za podpore.

Center za podpore lahko odpove Udeležencu pogodbo na podlagi obrazložene odpovedi pogodbe brez odpovednega roka z učinkom od trenutka, ko Udeleženec prejme odpoved po pošti, v primerih:

če Udeleženec ne izpolnjuje svojih obveznosti po pogodbi,

če Udeleženec krši določbe veljavnih predpisov na področju trga z elektriko ali določbe drugih veljavnih predpisov, ki imajo lahko vpliv na sposobnost Udeleženca, da deluje v skladu s Pravili za delovanje centra za podpore ali

če Udeleženec na kakršen koli drug način krši Pravila za delovanje centra za podpore ali to pogodbo.

Center za podpore lahko odstopi od pogodbe, če Udeleženec kljub pisnemu pozivu centra za podpore ne sklene dodatka k pogodbi zaradi uskladitve cene najpozneje v enem mesecu, niti po ponovnemu pisnemu pozivu v petih (5) delovnih dneh.

O odpovedi oziroma odstopu od pogodbe center za podpore obvesti Agencijo za energijo v osmih (8) dneh.

Udeleženec lahko poda odpoved pogodbe, ki jo vloži pisno po pošti na center za podpore.

Odpoved pogodbe začne veljati z začetkom koledarskega leta, ki sledi letu, v katerem je bila odpoved prejeta s strani centra za podpore, če je bila odpoved prejeta do konca meseca oktobra. Če je bila odpoved prejeta kasneje, začne veljati z začetkom koledarskega leta, ki sledi koledarskemu letu, ko bi odpoved začela veljati, če bi bila prejeta pravočasno, pod pogojem, da je Udeleženec izpolnil vse svoje obveznosti do centra za podpore.

V primeru odpovedi ali prenehanja veljave pogodbe v skladu s Pravili za delovanje centra za podpore preneha pripadnost merilnih mest (prevzemno predajnih mest) iz te pogodbe Eko skupini centra za podpore. Center za podpore ne prevzema več elektrike.

1. **KONČNE DOLOČBE**
2. člen

Sprememba predpisov in dodatki h pogodbi

Pogodbeni stranki soglašata, da bo ob spremembi predpisov, ki urejajo to pogodbeno razmerje, center za podpore, če bo to potrebno, pripravil dodatek k pogodbi in ga predložil Udeležencu v podpis.

Če bodo na podlagi predpisov Evropske unije ali aktov Evropske komisije spremenjeni predpisi, ki urejajo zagotavljanje podpore proizvodnji elektrike iz obnovljivih virov energije in v soproizvodnji toplote in elektrike z visokim izkoristkom, zaradi katerih se bo spremenila Odločba o dodelitvi podpore, bosta pogodbeni stranki v skladu s spremenjeno Odločbo o dodelitvi podpore sklenili dodatek k tej pogodbi.

Če na podlagi napovedi agencije o položaju proizvodnih naprav nastopijo razlogi za spremembo višin podpore, center za podpore pozove Udeleženca k sklenitvi dodatka k pogodbi o zagotavljanju podpore zaradi uskladitve višin podpore najpozneje v enem (1) mesecu.

Če Udeleženec v enem (1) mesecu ne sklene dodatka, ga center za podpore še enkrat pisno pozove in v tem času lahko center za podpore začasno ustavi plačevanje računov. Če Udeleženec kljub ponovnemu pisnemu pozivu v petih (5) delovnih dneh ne sklene dodatka, center za podpore odstopi od pogodbe.

1. člen

Izvršitev pogodbe in reševanje sporov

Pogodbeni stranki se obvezujeta, da bosta storili vse, kar je potrebno za izvršitev te pogodbe in da bosta ravnali kot dobra strokovnjaka.

Vse morebitne spore v zvezi s to pogodbo bosta stranki poskušali rešiti po mirni poti, če pa to ne bo mogoče, sta stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

1. člen

Končna določba

Pogodba je sestavljena v treh (2) izvodih, od katerih prejme vsaka pogodbena stranka po enega, enega pa Agencija za energijo.

|  |  |
| --- | --- |
|  | **Ljubljana, dne** **[Partner: Kraj]**, **dne \_\_\_\_**    *Direktor Martin Bratanič Udeleženec* |
|  |  |